১১টায় আমান উল্লাহ ও তার বন্ধু আলাউদ্দিন মোটর সাইকেল নিয়ে কক্সবাজার যাচ্ছিলেন। কক্সবাজার-চট্টগ্রাম মহাসড়কের চাকমারকুল মাদ্রাসা গেইটে পৌঁছলে কক্সবাজার গামী যাত্রীবাহী বাস (নং- ঢাকা চ- ২১৭০) পিছন দিক থেকে তাদের ধাক্কা দেয়। এতে মোটরসাইকেলসহ ছিটকে পড়ে ঘটনাস্থলে আমান উল্লাহ প্রাণ হারায়। সে রামু উপজেলার ফতেখাঁরকুল ইউনিয়নের লম্বরীপাড়া গ্রামের মৃত মোহাম্মদ কালুর পুত্র। আলা উদ্দিনকে গুরুতর আহত অবস্থায় কক্সবাজার সদর হাসপাতালে ভর্তি করা হয়েছে। অপর দূর্ঘটনাটি ঘটে গতকাল সকাল ৯ টায় রামু হাসপাতাল সংলগ্ন  চট্টগ্রাম-কক্সবাজার মহাসড়কের চা বাগান এলাকায়। স্থানীয় পাহাড়িয়া পাড়ার ছুরত আলমের মেয়ে রেশমি আকতার (৪) রাস্তার পাশ দিয়ে হেটে যাওয়ার সময় কক্সবাজার গামী প্রাইভেট কার এর ধাক্কায় ঘটনাস্থলে নিহত হয়। ঘাতক প্রাইভেট কারটি ধাক্কা দেয়ার পরপরই দ্রুত ঘটনাস্থল ত্যাগ করে। নিহত রেশমি বাবার কাছ থেকে চুল কাটার টাকা নিয়ে চা বাগান বাজারের নাপিতের কাছে যাচ্ছিল। অল্পক্ষণ পর তার মৃত্যুর খবর পেয়ে তার পরিবারে শোকের ছায়া নেমে এসেছে। রামু থানার পুলিশ সড়ক দূর্ঘটনাস্থল পরিদর্শন করেছেন।